Apur Sansar
Apur Sansar () je indijski crno-bijeli film snimljen 1959. na bengalskom jeziku u režiji Satyajita Raya. Predstavlja adaptaciju romana Aparajita Bibhutibhushana Bandopadhyaya, odnosno nastavak filma Aparajito i završni dio tzv. Apuove trilogije. Protagonist, koga tumači Soumitra Chatterjee je mladić po imenu Apu koji nakon završetka školovanja pokušava započeti život kao književnik, ali mu na budućnost daleko više utiče neočekivani brak sa Aparnom (čiji lik tumači Sharmila Tagore). Radnja prikazuje kako se Apu suočava sa iskušenjima koje donosi bračni život, roditeljstvo i životne tragedije.

Apur Sansar je, kao i prethodni filmovi iz trilogije, doživio veliki uspjeh kod kritike, kako domaće tako i inozemne, te je dobio ili bio nomiran za brojne prestižne nagrade. Chatterjee, tada nepoznati glumac koga je Ray angažirao smatrajući da odraslog Apua mora tumačiti novo lice, postao je ugledan glumac, isto kao i njegova partnerica Sharmila Tagore. Apur Sansar se često navodi kao jedno od najboljih ostvarenja Rayovog opusa i indijske kinematografije uopće. Među sineastima koje je inspirirao se nalazi i Martin Scorsese koji je u značajnoj mjeri svoj poznati film Taksist modelirao upravo prema njemu.

Uloge
Soumitra Chatterjee ... Apu (Apurba Kumar Roy)
Sharmila Tagore ... Aparna, Apuova supruga
Swapan Mukherjee ... Pulu
Alok Chakravarty ... Kajal
Sefalika Devi ... Puluova supruga
Dhiresh Majumdar ... Sasinarayan
Dhiren Ghosh ... Stanodavac

Vanjske veze
 
  Apur Sansar  at SatyajitRay.org

Indijski filmovi
Dramski filmovi